section_heading: Članstvo u klanu
paragraph_text: Povijesno gledano, klan su činili svi koji se nalaze na teritoriju poglavice. S vremenom, zbog stalnih mijenjanja klanskih granica, selidbi i promjena vlasti, klan bi se tvorio od velike skupine ljudi koji nisu bili u rodu i koji su nosili različita prezimena. Često su ljudi živeći na teritoriju jednog poglavice s vremenom prihvatili prezime tog klana. Poglavica je mogao primati druge obitelji u klan, a također je imao pravo izbacivati iz klana bilo koga, uključujući članove vlastite obitelji. Danas, svatko tko ima poglavičino prezime smatra se članom tog klana.